आपको बता दें कि मंगलवार को ट्रेंट ब्रिज स्टेडियम में खेले गए इस मैच में इंग्लैंड ने पहले बल्लेबाजी करते हुए 50 ओवर में 481 रन बनाए. इंग्लैंड के लिए एलेक्स हेल्स ने सबसे ज्यादा 147 रन बनाए जिसके लिए उन्होंने सिर्फ 92 गेंदें लीं और 16 चौके तथा पांच छक्के लगाए. उनके अलावा जॉनी बेयरस्टॉ ने 92 गेंदों में ही 15 चौके और पांच छक्कों की मदद से 139 रनों की पारी खेली. कप्तान इयोन मॉर्गन ने भी अंत में 30 गेंदों में 67 रनों की तूफानी पारी खेली जिसमें छह छक्के और तीन चौके शामिल हैं.